stanford-oval/wikipedia huggingface dataset:
קול באישה ערווה
הערות שוליים

↑  תלמוד בבלי, מסכת ברכות, דף כ"ד, ובתלמוד בבלי, מסכת קידושין, דף ע', עמוד א'
↑  מגילת שיר השירים, פרק ב', פסוק י"ד
↑  תלמוד ירושלמי, מסכת חלה,  פרק ב', הלכה א'
↑  ספר ירמיהו, פרק ג', פסוק ט'
↑  משנה תורה לרמב"ם, ספר קדושה, הלכות איסורי ביאה, פרק כ"א, הלכה ב'.
↑  שולחן ערוך, אבן העזר, סימן כ"א, סעיף א'.
↑  שולחן ערוך, אורח חיים, סימן ע"ה, סעיף ג'.
↑  משנה ברורה, סימן ע"ה, סעיף קטן י"ז
↑  חדושי הרשב"א, ברכות כד.
↑  תלמוד בבלי, מסכת קידושין, דף ע', עמוד א' (בסוף העמוד). "...ואלא מיהו נראה דדוקא קול של שאלת שלום או בהשבת שלום, כי התם דאיכא קרוב הדעת."
↑  ספר מאורות (כה, א) בשם ראב"ד, אור זרוע (א, קלג).
↑  "יש ליזהר משמיעת קול זמר אשה" (שולחן ערוך). "דלא אסרו אלא לשמוע קול שיר, ע"ד המקרא (שיר השירים א', י"ד) "השמיעני את קולך כי קולך ערב"" (מהרש"ל). "זמר אשה - אפילו פנויה (ב"ש) ועיין באבן עזר סימן כ"א, דקול זמר אשת איש לעולם אסור לשמוע אבל קול דיבורה שרי" (מגן אברהם אורח חיים, סימן עה, סעיף קטן ו).
↑  תלמוד בבלי, מסכת סוטה, דף מ"ח, עמוד א'.
↑  "ובעונותינו... אין אנו נזהרים מללמוד בשמיעת קול שיר של נשים ארמאיות." מובא בערוך השולחן סימן עה סעיף ח
↑  מובא בשו"ת שרידי אש, חלק א סימן עז
↑  תלמוד בבלי, מסכת מגילה, דף כ"א, עמוד ב'
↑  בספרו "ציץ אליעזר" חלק יד סימן ז, חלק ה סימן ב וחלק ז סימן כח
↑  הרב שאול דוד בוצ'קו, בירור שיטת ראשונים בסוגיה דטפח, שוק, שער וקול באשה ערוה
↑  חלק ב', עמ' תפט
↑  ח"ב, ט, ז
↑  ח"ה סי' קצז אות ד
↑  ח"ג, ט, י הערה 34
↑  ח"א עמ' עב
↑  ספר גן נעול, חלק ב, פרק ט, יא
↑  בספרו "שדי חמד" מערכת הקוף כל ל מ"ב
1 2  הרב דוד ביגמן, עיון מחודש ב'קול באשה ערוה', אתר ישיבת מעלה גלבוע
↑  שו"ת אגרות משה אורח חיים ח"א סימן כו
↑  הובא בשו"ת שרידי אש חלק א סימן קכא עמוד שצד
↑  ספר שמות, פרק ט"ו, פסוקים כ'–כ"א.
↑  "ותען להם מרים - על שירת נשים בפני גברים", מאת אדמיאל קוסמן. המאמר מציג גם מקורות נוספים.
↑  רבי מאיר מפרמישלאן, דברי מאיר, פרשת בשלח, ד"ה ותיקח, ברדיוב, תרס"ט, דף ח, ב; רבי שלום רוקח, אמרי קודש- מהר"ש, תל אביב, תשכ"ה, עמ' לה; ילקוט הגרשוני פרשת בשלח; שיחות צדיקים, פרשת בשלח, בשם הרמז"ל; חיים אריה ליב פנסטר, שער בת רבים, ורשה, תרנ"ו, עמ' 90; ועוד.
↑  שו"ת "חלקת יעקב", אורח חיים סימן ל
↑  יביע אומר א ו
↑  יביע אומר ט' (או"ח סי' ק"ח אות מ"ג)
↑  טורצקי, ישיב משה, עמ' י״ד
↑  שו"ת ציץ אליעזר חלק ה סימן ב
↑  ח"ב, ט, נג
↑  שם בגן נעול בהערה 220
↑  שם סעיף נד
↑  חלק ב' עמ' תפז
↑  ח"ב פי"ב סע' כז
↑  גן נעול ח"ב, פ"ט, נ
↑  ח"ב, פ"ט, סעיפים מב-מד
↑  סימן תרי"ד "שתזהר האישה שלא תשמע כל איש, שכל שהאיש מוזהר האשה מוזהרת"
↑  שו"ת שבט הלוי, חלק ה', סימן קצ"ז, מביא את שיטת הדוחים את דברי הספר חרדים ומוסיף "אבל כשהיא שומעת באופן זה שהיא זנה עצמה מזה, ונהנית מקולו המעורר יצרה פשיטא דאיכא איסור".
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
בזיליקת ניקולאס הקדוש

| --- | --- |

 מידע כללי
 סוג:  בזיליקה זוטרה, כנסייה קתולית 
 על שם:  ניקולאוס הקדוש 
 כתובת:  Prins Hendrikkade 76 
 מיקום:  עיריית אמסטרדם 
 מדינה:  הולנד 
 הקמה ובנייה
 תקופת הבנייה:  ? – 7 בפברואר 1887
 תאריך פתיחה רשמי:  7 בפברואר 1887 
 אדריכל:  אדריאנוס בלייז 
 סגנון אדריכלי:  נאו-בארוק 
 
 קואורדינטות:  52°22′36″N 4°54′04″E﻿ / ﻿52.376528°N 4.901111°E﻿ / 52.376528; 4.901111
 www.nicolaas-parochie.nl
  (למפת אמסטרדם מוגדלת) בזיליקת ניקולאס הקדוש(למפת אמסטרדם רגילה) בזיליקת ניקולאס הקדוש
 
הנוף המפורסם של כיפת הכנסייה
בזיליקת ניקולאס הקדוש (הולנדית: Basiliek van de Heilige Nicolaas) היא הכנסייה הקתולית הגדולה ביותר באמסטרדם, הולנד. היא מוקדשת לכבוד ניקולאוס הקדוש.
המבנה

הכנסייה ממוקמת במרכז הישן של אמסטרדם. היא נבנתה על ידי האדריכל אדריאנוס בלייז (Adrianus Bleijs, 1842-1912), ששילב בעיצובו מספר סגנונות, בהם נאו-בארוק ונאו-רנסאנס.
חזית המבנה כוללת שני מגדלים וביניהם חלון רוזטה. מרכז החלון מעוצב כתבליט שטוח המתאר את ישו וארבעת השליחים, פרי יצירתו של ואן דן בוש (Van den Bossche) וצוות העובדים בסדנה שלו, ב-1886. מעל חלון הרוזטה, בחלקו העליון של הגמלון המשולש, הוצב בתוך נישה פסל הקדוש המגן של הכנסייה ושל העיר אמסטרדם, אותו יצר בארט ואן הוב ב-1886. מרכז ההצטלבות של הכנסייה מחובר באמצעות מגדל מתומן גדול עם כיפה בסגנון הבארוק ובראשה צלב. בפינות שנוצרות על ידי קו הרוחב של ההצטלבות, ממוקמות שתי קפלות, המוקדשות באופן מסורתי למרים אם ישו וליוסף הקדוש.
הבזיליקה מעוטרת באוסף של ציורי קיר דתיים. מעל המזבח מוצב כתרו של הקיסר מקסימיליאן הראשון.
הכנסייה קיבלה מעמד של בזיליקה במהלך חגיגות 125 שנה לקיומה, ב-8 בדצמבר 2012.
הכנסייה שופצה בשנות ה-2000. כיום ניתנים בה, מלבד שירותי תפילה ודת, גם קונצרטים בהם מנגנים בין השאר על עוגב מהמאה ה-19 הממוקם בה.
בורג' אל-פיסליה

| --- | --- |

 מידע כללי
 סוג:  גורד שחקים
 מיקום:  ריאד
 מדינה:  ערב הסעודית ערב הסעודית
 הקמה ובנייה
 תקופת הבנייה:  1998 – 14 במאי 2000
 תאריך פתיחה רשמי:  14 במאי 2000 
 אדריכל:  פוסטר & פרטנרס 
 סגנון אדריכלי:  אדריכלות הייטק 
 מידות
 גובה:  267 מ' 
 קומות:  30 
 
 קואורדינטות:  24°41′25″N 46°41′07″E﻿ / ﻿24.690277777778°N 46.685277777778°E﻿ / 24.690277777778; 46.685277777778
  (למפת ערב הסעודית מוגדלת) ריאד ג'דה מכה אל-מדינה דמאם בוריידה ח'מיס מושייט איראן כווית עיראק ירדן יש. מצרים סודאן ארי. תימן עומאן איחוד האמיר.  ק. המ. הפ.  ים סוף בורג' אל-פיסליה(למפת ערב הסעודית רגילה) ריאד ג'דה מכה אל-מדינה דמאם בוריידה ח'מיס מושייט איראן כ. עיראק ירדן יש. מצ. סודאן ארי. תימן עומאן איחוד האמיר.  ק. המ. הפ.  ים סוף בורג' אל-פיסליה
 
בורג' אל-פיסליה (בערבית: برج الفيصلية, בתעתיק מדויק: ברג אלפיצליה) הוא גורד שחקים ברובע העסקים של ריאד, בירת ערב הסעודית. זה המבנה הרביעי בגובהו בערב הסעודית לאחר בורג' ממלכה, בורג' ראפאל ואבראג' אל בית.
היסטוריה ומבנה

בניית המבנה הושלמה ב-14 במאי 2000. גובהו 267 מטר, הוא כולל 44 קומות (מהם רק 30 מעל הקרקע), והוא תוכנן על ידי משרד האדריכלים הבריטי פוסטר ושות' ומשרד המהנדסים בורו האפולד.
עיצובו של המבנה מבוסס על צורתו של עט כדורי. במפלס הקרקע, ישנו מרכז קניות בן שלוש קומות.
ארבע הקורות שבפינות המבנה מצטרפות בחלק העליון לכדי כדור זהב, שבתוכו מסעדה. מתחת לכדור נקודת תצפית על סביבתו ועל העיר ריאד. בין השאר ניתן לראות ממנו גורד שחקים נוסף, בורג' ממלכה. זה הוא חלק מקומפלקס פייסליה, אשר מורכב מבית מלון, המגדל, ושני בניינים אחרים. המגדל כולל מספר מסעדות כמו 11a ו-The Globe, וכולל גם מרכז כנסים ודירות יוקרה.
הערות שוליים

↑  Al Faisaliyah Center, באתר Emporis
ערך זה הוא קצרמרבנושא גורדי שחקים ובנושא ערב הסעודית. אתם מוזמנים לתרום לוויקיפדיה ו.
בנחמין אמדאו

| --- | --- |

 לידה:  22 באפריל 1984 (בן 40) בואנוס איירס, ארגנטינה
 מדינה:  ארגנטינה 
 תקופת הפעילות:  מ-2002
 עיסוק:  מוזיקה
 פרסים והוקרה:  טקס פרסים של ילדים ארגנטינה 2014
 פרופיל ב-IMDb
 
בנחמין אמדאו (בספרדית: Benjamin Amadeo; נולד ב-22 באפריל 1984) הוא שחקן, זמר ומוזיקאי ארגנטינאי. הוא מוכר בעיקר בשל דמותו בתור תאו גורקי בטלנובלה המצליחה "כמעט מלאכים" (2010-2009).
ביוגרפיה

בנחמין אמאדו נולד בבואנוס איירס, ארגנטינה. אביו הוא פוליטיקאי, ולו ארבעה אחים גדולים.
קריירה

בנחמין אמדאו התחיל את הקריירה שלו בשנת 2002 בסדרה "1 מיליארדר" שבה שיחק בתפקיד לאוטרו. ב-2003 שיחק בטלנובלה "Son Amores" בתפקיד מתיאס, ב-2005 שיחק באופרת הסבון Una Familia Epecial (משפחה מיוחדת) בתפקיד עמנואל, ב-2006 שיחק בטלנובלה El Refugio (במקלט) בתפקיד בנחמין אלוורז, ב-2007 שיחק בטלנובלה רומיאו ויוליה בתפקיד לאונרדו קפוראלה, ב-2008 שיחק בטלנובלה Amanda O בתפקיד Demeo.
בשנים 2009–2010 שיחק בתפקיד ראשי את תאו גורקי בעונה השלישית והרביעית של סדרת הילדים והנוער "כמעט מלאכים" של המפיקה כריס מורנה.
בשנת 2011 שיחק תפקיד אורח בטלנובלה "יורשי הנקמה" בתפקיד אורח של אנדרס גוטיירס, בן דוד של מרסדס. באותה שנה שיחק בטלנובלה La Historia De La Primera Vez ("ההיסטוריה של הפעם הראשונה") בתפקיד מרקוס. ובהמשך שיחק בטלנובלה Maltratadas ("מוכה") בתפקיד לוסיו.
בשנת 2012 שיחק בטלנובלה Lus Unicos ("הייחודיים") בתפקיד כריסטיאן דרגיאן. בשנת 2013 בשתתף בתוכנית To Cara Me suena בתפקיד אלכס ג'ונס. סיפורים של לב בתפקיד גאסטון Historias de corazon. ב-2014 שיחק בטלנובלה Senores Papis את חוסה פבלו ארגורי. באותה שנה שיחק בטלנובלה Peligro sin codificar בתפקיד הומוריסט. בשנת 2015 שיחק בטלנובלה Elegidos (הנבחר) בתפקיד המושבעים המוזמנים. בשנת 2017 שיחק בסדרה פאני, המאוורר בתפקיד גאספר קמפוס.
חיים אישיים

בין השנים 2010 -2015 ניהל מערכת יחסים עם השחקנית הזמרת לאלי אספוסיטו אותה הכיר על הסט של הטלנובלה "כמעט מלאכים".
פילמוגרפיה > טלוויזיה

| שנה | תוכנית | תפקיד | ערוץ |
| --- | --- | --- | --- |
| 2002 | 1 מיליארדר | לאוטרו | 13 |
| 2003 | Son Amores | מתיאס | 13 |
| 2005 | משפחה מיוחדת | עמנואל | 13 |
| 2006 | במקלט | בנחמין אלוורז | 13 |
| 2007 | רומיאו ויוליה | לאונרדו קפוראלה | 9 |
| 2008 | אמנדה | הדגים | אמריקה טלוויזיה |
| 2009 - 2010 | כמעט מלאכים | תאו גורקי | Telefe |
| 2011 | יורשי הנקמה | אנדרס גוטיירס | 13 |
| 2011 | היסטוריה של הפעם הראשונה | מרקוס | אמריקה טלוויזיה |
| 2011 | מוכה | לוסיו | אמריקה טלוויזיה |
| 2012 | הייחודיים | כריסטיאן דרגיאן | 13 |
| 2013 | סיפורים של לב | גאסטון | 13 |
| 2013 | הפנים שלך נשמעות לי | משתתף | Telefe |
| 2013 | Qitaoenas | אלכס ג'ונס | Telefe |
| 2014 | אבאים ורבותיי | חוסה פבלו ארגורי | Telefe |
| 2014 | סכנה | הומוריסט | Telefe |
| 2015 | נבחר | המושבעים מוזמנים | Telefe |
| 2017 | פאני מאוורר | גאספר  קמפוס |  |
| 2018 - 2019 | Mi hermano es un clon | תומאס אלגזה | תפקיד משני |
| 2020 - 2022 | כמעט מאושר | לאון | תפקיד ראשי (2 עונות); בנטפליקס |
| 2021 | Entrelazados | דיאגו לאסו | דיסני + |
| 2022 | שוד המונדיאל | וואלי קסטנדה | Star+ |
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2008 | אגדה | נילסון דוארטה |  |
| 2008 | חבר לאישתי | דמיאן קפלסקי |  |
| 2012 | מיום שלישי עד יום שלישי | מרטיניאנו |  |
| 2016 | la fiesta ultima - המסיבה האחרונה |  |  |
| 2020 | פשעי משפחה | דניאל אריאטה |  |
| 2024 | Jaque Mate | מלקוסידו |  |
פילמוגרפיה > תיאטרון

| שנה | הצגה | תפקיד | במאי |
| --- | --- | --- | --- |
| 2005 | הלוואי אהובתי | מרקו | אריקה הלבורסן |
| 2007-2008 | כולנו היינו | קרלוס אנג'יליני | פלורנסיה ומרסלו מונטלבן |
| 2008-2009 | קדחת ורתר | ורתר | אריקה הלבורסן |
| 2009 -2010 | כמעט מלאכים | תאו גורקי | כריס מורנה גרופ |
| 2013 | La Cage aux Folles | לאורנט | קרלוס אוליווירי |
| 2014 -2015 | בית אורחים | רוך | קרלוס אוליווירי |
פרסים ומועמדויות

| שנה | פרס | קטגוריה | עבודת מועמד | תוצאה | תזכור |
| --- | --- | --- | --- | --- | --- |
| 2011 | בחירה לילדים פרסים ארגנטינה | נתעב | מלאכים כמעט | מועמד |  |
| 2014 | בחירה לילדים פרסים ארגנטינה | שוקולד | עצמו | הזוכה |  |
הדרקון העקש

| --- | --- |

כרזת הסרט
 בימוי:  אלפרד ורקר
 הופק בידי:  וולט דיסני 
 תסריט:  טד סירס, אל פרקינס, לארי קלמונס, ויליאם קוטרל, הארי קלורק, רוברט בנצ'לי
 עריכה:  פול ווטרווקס
 שחקנים ראשיים:  רוברט בנצ'לי פרנסיס גיפורד באדי פפר נאנה ברייאנט
 מדבבים:  ראו כאן
 מוזיקה:  פרנק צ'רצ'יל, לארי מורי
 צילום:  ברט גלנון
 מדינה:  ארצות הברית 
 חברת הפקה:  אולפני ההנפשה של וולט דיסני
 חברה מפיצה:  RKO
 הקרנת בכורה:  ארצות הברית 27 ביוני 1941 המנדט הבריטי 18 באוגוסט 1943
 משך הקרנה:  כ-74 דקות
 שפת הסרט:  אנגלית 
 סוגה:  סרט אנתולוגיה, סרט קומדיה
 תקציב:  600,000 דולר
 הכנסות:  960,000 דולר
 אתר רשמי
 דף הסרט ב־IMDb
 
הדרקון העקש (באנגלית: The Reluctant Dragon) הוא סרט אנתולוגיה קומי אמריקאי שהופק על ידי אולפני ההנפשה של וולט דיסני שבבעלות חברת וולט דיסני, כאשר זהו הסרט באורך מלא הרביעי שלה. הסרט עוקב אחר ההומוריסטן רוברט בנצ'לי שנוסע לאולפנים של דיסני על מנת למכור לוולט דיסני את זכויות סיפור הילדים "הדרקון הסרבן" מאת קנת גרהם. כשמגיע לאולפנים, בנצ'לי לומד כיצד יוצרים סרטי הנפשה בזמן שהוא מתחמק מהאמפרי (באדי פפר) שמטרתו להביא אותו לפגישה עם דיסני. במהלך הסרט בנצ'לי פוגש אנשי צוות רבים של האולפנים, ביניהם וורד קימבל, פרד מור, נורם פרגוסון וקלרנס נאש.
אורך הסרט כ-74 דקות, כשהוא כולל בתוכו קטעי לייב אקשן לצד ארבעה קטעי הנפשה, כאשר עשרים הדקות הראשונות שלו בשחור-לבן והשאר בטכניקולור. קטעי ההנפשה הם: סרטון בהשתתפות הדמות קייסי ג'וניור הקטר שבהמשך הופיע בסרט "דמבו הפיל המעופף", והסרטים הקצרים "Baby Weems" שמופיע בסטוריבורד, "כיצד לרכב על סוס" בכיכובו של גופי ו"הדרקון העקש" שמבוסס על הסיפור אותו רצה למכור בנצ'לי לדיסני. כל הסרטים הקצרים עובדו לקומיקס, כמו כן השניים האחרונים הופצו מאז הקרנת הסרט באופן עצמאי.
קטעי הלייב אקשן של הסרט בוימו על ידי אלפרד ורקר, נכתבו על ידי טד סירס, אל פרקינס, לארי קלמונס, ויליאם קוטרל, הארי קלורק ובנצ'לי, צולמו על ידי ברט גלנון, נערכו על ידי פול ווטרווקס והולחנו על ידי פרנק צ'רצ'יל ולארי מורי. הסרט הופץ במקור על ידי RKO, שהקרנת הבכורה שלו הייתה ב-27 ביוני 1941, כחודש לאחר תחילת שביתת האנימטורים של דיסני. הסרט קיבל בעיקר ביקורות חיוביות, והוא הרוויח 960,000 דולר לעומת תקציב של 600,000 דולר.
הקרנת הבכורה של הסרט בארץ ישראל הייתה בתקופת המנדט הבריטי, כאשר היא הייתה ב-18 באוגוסט 1943 בקולנוע אסתר שבתל אביב. הסרטים הקצרים "כיצד לרכב על סוס" ו"הדרקון העקש" קיבלו דיבוב עברי שהופצו באופן עצמאי. הסרט "כיצד לרכב על סוס" הופץ בדיבוב עברי בשנת 2010 כחלק מה-DVD "טרוף של ספורט". הסרט "הדרקון העקש" קיבל שתי גרסאות בעברית - הראשונה נקראה "הדרקון הפייטן" שהופצה בשנת 1992 יחד עם "מוריס הצבי הננס", והשנייה נקראה "הדרקון הסרבן" שהופצה בשנת 2006 יחד עם "מיקי ואפון הקסם" בתור הכרך השישי בסדרת התקליטורים "אגדות דיסני".
סקירה > קייסי ג'וניור הקטר

קייסי ג'וניור הקטר (באנגלית: Casey Junior) הוא קטע מונפש שמופיע בסרט זה, אשר נועד להדגים לבנצ'לי כיצד מקליטים אפקטים קוליים עבור סצנה. הקטע המונפש היה אמור להיכלל בסרט "דמבו הפיל המעופף", אך בסופו של דבר הוחלט לחתוך אותו. בקטע מככב קייסי ג'וניור הקטר מתוך הסרט "דמבו הפיל המעופף", אשר בגרסה זו יש לו מראה שונה מהמראה הסופי שקיבל בסרט באורך מלא. סיפור העלילה של הקטע עוקב אחר קייסי הקטר שמוביל רכבת נוסעים לקליבלנד שבאוהיו, שבדרך הוא נקלע לסכסוך עם ספינת קיטור, נמנע מהתנגשות רכבות, קופץ מעל תהום ובסופו של דבר מתפרק. ג'ון גרנט ציין בספרו "Encyclopedia of Walt Disney's Animated Characters" שהקטע מזכיר לו את הסרט הקצר "צרות טרוליות" בכיכובו של אוסוולד הארנב.
סקירה > Baby Weems

Baby Weems (בתרגום לעברית: התינוק ווימס) הוא סרט קצר מונפש שמופיע בסרט זה, אשר מוצג כולו באמצעות סטוריבורד. עלילת הסרט עוקבת אחר התינוק ווימס, אשר אינטליגנטי בצורה יוצאת דופן מאז יום הולדתו. עקב עובדה זו הוא זכה להערצה רבה מהציבור, ואף נפגש עם אלברט איינשטיין ופרנקלין דלאנו רוזוולט, הגאונים הגדולים של אותה תקופה. רגע לפני שנתן פתרון לתחלואת האנושות, ווימס התינוק החל לחלות. לאחר שהבריא מהמחלה, הפך ווימס לתינוק רגיל ללא יכולות יוצאות דופן.
סקירה > כיצד לרכב על סוס

כיצד לרכב על סוס (באנגלית: How to Ride a Horse) הוא סרט קצר מונפש שמופיע בסרט זה, אשר בוים על ידי ג'ק קני ונכתב על ידי רלף ורייט. בסרט גופי מדגים בצורה קומית, על פי קולו של הקריין, את יסודות הרכיבה על סוס - בחירת בגדי רכיבה נכונים, עלייה והליכה עם בעל החיים והחזרתו לאורווה. זהו הסרט הראשון בכיכובו של גופי שמדגים כיצד לעשות פעולות שונות, כאשר אחריו הופצו סרטים נוספים באותו סגנון, כגון "כיצד משחקים בייסבול", "כיצד דגים" ו"כיצד לחבר את מערכת הקולנוע הביתי שלך". פינטו קולביג, המדבב המקורי של גופי, נעדר בתקופה זו מהאולפנים, לכן נעשה שימוש חוזר מקטעי ארכיון עבור קולה של הדמות.
סקירה > הדרקון העקש

הדרקון העקש (באנגלית: The Reluctant Dragon) הוא סרט קצר מונפש שמופיע בסרט זה, אשר מבוסס על סיפור הילדים "הדרקון הסרבן" מאת קנת גרהם שיצא לאור כחלק ממקבץ הסיפורים "Dream Days" בשנת 1898. הסרט בוים על ידי המילטון לוסק, ונכתב על פי סיפור הילדים על ידי תורנטון הי וארדמן פנר.
הסרט מתחיל שילד שומע מאביו המבוהל שיש דרקון בכפר. הילד הולך לפגוש את הדרקון במאורה שלו, ומגלה שהוא לא אכזר, אלא יצור ביישן שאוהב שירה. לאחר שהשניים מתיידדים, הילד חוזר לכפר ומגלה שהגיע לשם סר ג'יילס קוטל הדרקונים. הילד במהרה רץ להגיד לדרקון שעליו להילחם בסר ג'יילס, שהוא בתגובה מכריז שלעולם לא נלחם ויילחם. הילד הולך לסר ג'יילס ויחד הם מחליטים לבקר את הדרקון. במהלך המפגש בין השניים, הם גם מתחברים בזכות מכנה משותף - אהבה לשירה. בהמשך הסרט הדרקון וסר ג'יילס מחליטים לנהל קרב מבוים, שבסופו תושבי הכפר מתחילים לאהוב את הדרקון.
דמותו של סר ג'יילס נקראה בשלבי הפיתוח של הסרט סר ג'ורג, כפי שנקרא בסיפור המקורי, אם כי הוחלט בהמשך לשנות את שמו. כמו כן, הוחלט לצייר את הדמות במראה המזכיר את דון קישוט. במקור לדמותו של הדרקון היה טבור, שהוחלט בסופו של דבר למחוק אותו עקב קוד הייז שאסר על כך. מבקרים טענו שהסרט הקצר מזכיר את ההפקות "פרדיננד השור" ו"פטר והזאב" של דיסני, כאשר זו הפעם הראשונה שהחברה אשמה בחזרה על חומרים.
צוות השחקנים והמדבבים > שחקנים

רוברט בנצ'לי – עצמו
נאנה ברייאנט – אשתו של בנצ'לי
באדי פפר – האמפרי
פרנסיס גיפורד – דוריס
לסטר דור – מפעיל מצלמה
פרנק פיילן – מנצח מוזיקלי
הנרי האל – שוטר האולפן
סטיב פנדלטון – ראש הביטחון
אלן לאד – אמן סטוריבורד של הסרט "Baby Weems"
ג'רלד מור – שומר האולפנים
בנוסף השתתפו בסרט בתור עצמם וולט דיסני, פלורנס גיל, קלרנס נאש, נורם פרגוסון, וורד קימבל, פרנק צ'רצ'יל, וולפגנג ריית'רמן ופרד מור.
צוות השחקנים והמדבבים > מדבבים

בטבלה זו מצוינים המדבבים בסרטים הקצרים המופיעים בסרט זה, אשר הופץ בישראל בתרגום עברי בלבד. לאחר הפצת סרט זה, הסרטים הקצרים "כיצד לרכב על סוס" ו"הדרקון העקש" הופצו באופן עצמאי בישראל ודובבו לעברית, כאשר האחרון דובב פעמיים, פעם אחת בשנת 1992 ופעם שנייה בשנת 2006. הדיבוב השני בוים והופק על ידי שפרירה זכאי, אשר עבדה על הדיבוב העברי של כל סרטי דיסני בתקופה זו. הסרט הקצר "Baby Weems" לא דובב לעברית.
| שם הדמות> Baby Weems | מדבב/ת באנגלית> Baby Weems | מדבב/ת בעברית> Baby Weems |
| --- | --- | --- |
| אבא | ארני אלכסנדר | – |
| אחות | ז'ן פנוויק | – |
| פרנקלין דלאנו רוזוולט | ארט גילמור | – |
| התינוק ווימס | ריימונד סוורן לאונה לדו (בכי) | – |
| איש עיתונות | ג'רלד מור | – |
| וולטר וינצ'ל | אדי מאר | – |
| אמא | לינדה מרווד | – |
| ראש העיר | ג'יי דונלד וילסון | – |
כיצד לרכב על סוס
| קריין | ג'ון מקליש | אוהד שחר |
גופי: פינטו קולביג
סוס: קלרנס נאש
הדרקון העקש
| ילד | בילי לי | מיכאל הנגבי (1992) איל כהן (2006) |
| אבא | ארדמן פנר | דב רייזר (1992) שמעון כהן (2006) |
| הדרקון העקש | ברנט פארקר | דודו דותן (1992) יהויכין פרידלנדר (2006) |
| סר ג'יילס | קלוד אליסטר | דב רייזר (1992) אלי גורנשטיין (2006) |
| קריין | ג'ון מקליש | איציק סיידוף (1992) מיכה אוזין סליאן (2006) |
הפקה

אולפני ההנפשה של וולט דיסני שבבעלות חברת וולט דיסני החליטו להפיק את הסרט משתי סיבות. הראשונה היא מענה לבקשת קהל המעריצים שרצו לבקר באולפנים בהם נוצרו הדמויות והסרטים האהובים עליהם. באותה תקופה רוב אולפני ההנפשה אפשרו ביקורים באולפנים, מלבד דיסני. השנייה היא ניסיון להשיג הכנסה כלכלית על מנת לפתח פרויקטים אחרים. הסרטים "פינוקיו" ו"פנטסיה" שיצאו בשנת 1940 לא השיגו את התוצאות הצפויות, ועם סרט זה בתקציב דל של 600,000 דולר האולפנים ציפו לרווחים ניכרים.
בתחילת 1940 נפגשו וולט דיסני וההומוריסטן רוברט בנצ'לי וחשבו יחד על עלילת הסרט, בה בנצ'לי עורך סיור באולפנים וצופה בקטעים מונפשים. דיסני החליט שהשיא המונפש יהיה סיפור הילדים "הדרקון הסרבן" מאת קנת גרהם שמופיע במקבץ הסיפורים "Dream Days", לאחר שהשיג את הזכויות ליצירה "הרוח בערבי הנחל" שנכתבה על ידי אותו סופר ועובדה להפקה "הרפתקאות איכבוד ומר טוד". רוב פיתוח התסריט התרחש במאי 1940. הוצעו גישות שונות לעלילת הסרט, שבאחת מהן תוכנן שבנצ'לי יופיע כעובד דיסני מבולבל שמסתובב באולפנים. כמו כן, לסרט הייתה גרסה סופית שונה מהקיימת, בה לאחר הקרנת הסרט הקצר "הדרקון העקש" דיסני מסתכל על בנצ'לי לקבלת ביקורת ומגלה שהוא נעלם, כאשר על כסאו נמצא פתק בו כתוב "וולט היקר: זהו".
באוגוסט 1940 החלה העבודה על הקטעים המונפשים המופיעים בסרט, כאשר רובם נעשו בסטודיו היפריון. קטעי הלייב אקשן החלו להצטלם ב-9 אוקטובר 1940, בביום של אלפרד ורקר שהושאל מחברת פוקס המאה ה-20. במהלך הסרט מופיעים ארבעה קטעי הנפשה בולטים שביחד אורכם כ-40 דקות, כאשר בנוסף עליהם היה אמור להיות קטע מוזיקלי שנקרא "Clair de Lune" שנחתך מהסרט "פנטסיה". הסרט הקצר "כיצד לרכב על סוס" בכיכובו של גופי הופק ללא קשר לסרט זה, אך באפריל 1941 הוחלט לצרף אותו לפרויקט, לאחר שחברת ההפצה ביקשה יותר סרטים בכיכובה של הדמות. במקום סרט זה הייתה אמורה להופיעה סצנת ריקוד רומבה של מיקי מאוס בזמן שמיני מאוס מנגנת בפסנתר, אשר הונפשה על ידי וורד קימבל. בסופו של דבר הסצנה הופיעה בסרט הקצר "מסיבת יום ההולדת של מיקי".
סרט זה מסמל את הופעת המשחק הראשונה של דיסני בסרט קולנוע, בנוסף הוא מציין את הפקת הלייב אקשן הראשונה של האולפנים. במהלך הסרט בנצ'לי מגיע לחדר האנימטורים, בו יש תערוכת אמנות עם תמונות של דונלד דאק בתור יצירות מפורסמות, כמו "סידור באפור ובשחור: אמו של האמן" ו"אביר צוחק". היצירות היו אמורות לשמש להפקת סרט בשם "Donald and the Old Masters" בביום פרנק טשלין, שבסופו של דבר בוטל.
הסרט יצא לאקרנים בארצות הברית ב-27 ביוני 1941 בהפצת RKO, כאשר ב-20 ביוני הסרט הוקרן בהקרנת טרום-בכורה בלוס אנג'לס. הקרנת הבכורה של הסרט בארץ ישראל הייתה בתקופת המנדט הבריטי, כאשר היא הייתה ב-18 באוגוסט 1943 בקולנוע אסתר שבתל אביב. שני סרטים קצרים מתוך הסרט, "כיצד לרכב על סוס" ו"הדרקון העקש", הופצו מאז הקרנת הבכורה באופן עצמאי. הסרט "כיצד לרכב על סוס" הופץ לראשונה באופן עצמאי ב-24 בפברואר 1950, ובישראל בדיבוב עברי בשנת 2010 כחלק מה-DVD "טרוף של ספורט". הסרט "הדרקון העקש" הופץ לראשונה באופן עצמאי ב-20 ביוני 1941. בישראל הסרט הופץ פעמיים באופן רשמי, ולכן יש לו שתי גרסאות דיבוב לעברית - הראשונה נקראה "הדרקון הפייטן" שהופצה בשנת 1992 יחד עם "מוריס הצבי הננס", והשנייה נקראה "הדרקון הסרבן" שהופצה בשנת 2006 יחד עם "מיקי ואפון הקסם" בתור הכרך השישי בסדרת התקליטורים "אגדות דיסני".
קבלה

הסרט הרוויח 960,000 דולר לעומת תקציב של 600,000 דולר, כאשר 460,000 מתוכם הם מארצות הברית וקנדה. באתר "Rotten Tomatoes" לסרט יש דירוג של 100% על סמך חמש ביקורות. בסקירה של מגזין "וראייטי" שיבחו את הבימוי בקטעי הלייב אקשן, אך טענו שהקטעים המונפשים הם החולשה של הסרט. בעיתון "הניו יורק טיימס" נכתב על קטעי ההנפשה "זה רק חצי טוב משלגיה ופינוקיו", בעוד שקטעי הלייב אקשן הוגדרו כ"סרט פרסומת יוקרתי". במגזין "Photoplay" נכתב על הסרט שהרעיון שלו חכם.
ג'רי בק כתב על הסרט בספרו "The Animated Movie Guide" שהוא בעצם "עבודה של מחלקת יחסי הציבור של האולפן". כריסטופר פינץ' כתב בספרו "The Art of Walt Disney" שהסרט מסמל התחלה של שינוי בהפקות של חברת דיסני. עוד הוא ציין שבסרט אין יומרות ושהוא מציג בצורה נינוחה ומשמחת גרסה בדיונית לשיטת העבודה של האולפנים.
קבלה > שביתת האנימטורים

ב-29 במאי 1941, כחודש לפני יציאת הסרט לאקרנים, החלה שביתת האנימטורים של דיסני. ב-20 ביוני, במהלך הקרנת הטרום-בכורה של הסרט בלוס אנג'לס, צעדו מול הקולנוע שובתים עם שלטים ותלו שלטי חוצות עם אמירות שונות, ביניהן "מי נרתע? אני כועס" ו"דיסני אינו הוגן כלפי האמנים שלו". במגזין "וראייטי" התייחסו לשביתה, בו נכתב "צירוף מקרים מוזר הוא הפצתו של הדרקון העקש - שתוכנן לפני שנתיים או שלוש - בזמן המסוים הזה, כשעובדי אולפני דיסני שובתים. אפילו ד"ר גבלס לא יכול לעשות עבודת תעמולה טובה יותר מאשר להראות את עובדי מפעל העטים והדיו של דיסני כחבורה מאושרת העוסקת במטלות היומיומיות שלהם באווירה אידילית".
הופעות נוספות

ספר הקומיקס ה-13 בסדרת "Four Color" שיצא לאור בשנת 1941 על ידי Dell Comics, כוללי קטעי קומיקס שמשמשים כעיבוד לשלושת הסרטים הקצרים המופיעים בסרט זה, בנוסף לעיבודים על הסרטים "Old MacDonald Duck" ו"פנטסיה". בנוסף לספר הקומיקס, הדמויות מהסרט הקצר "הדרקון העקש" עושות הופעות קמע במספר הפקות, ביניהן "עולמו המופלא של דיסני", "מי הפליל את רוג'ר רביט", "בית העכבר" ו"היו היה סטודיו". לצד ההופעות במדיות השונות, נמכרו מספר מוצרים בהשראת הסרט הקצר, ביניהם בובות, פסלונים וסיכות בגד.
יובל כספי

| --- | --- |

 לידה:  22 באוגוסט 1973 (בן 51) ניר צבי, ישראל 
 מדינה:  ישראל 
 
האמן יובל כספי מדריך סיור גרפיטי ליד אחת מעבודותיו - אינטרפטציה ביקורתית על 'ילדי השלום' לאחר ה-7 באוקטובר
יובל כספי (נולד ב-22 באוגוסט 1973) הוא אמן, מורה לאמנות ואוצֵר ישראלי.